Индекс на документирана информация

РИ-ИСУ-07.01.01.00.00/3-4

**„АСАРЕЛ – МЕДЕТ“ АД – ГР. ПАНАГЮРИЩЕ**

**Рег. № 93-00-5548/23.07.2025г.**

**Техническо задание**

**ОТНОСНО: «Събиране и депониране на почвен материал в района на Западно насипище»**

***ЧАСТ І. ОБЩИ УСЛОВИЯ***

**1. Общи положения**

1.1. Всички правоотношения, свързани с организирането и провеждането на офертното проучване се регламентират от настоящата документация.

1.2. Проучването се осъществява и ръководи от комисия, която се назначава от **ВЪЗЛОЖИТЕЛЯ** след изтичане на срока за приемане на предложенията и се обявява в деня, определен за разглеждане на предложенията.

1.3. По смисъла на тази документация, **ВЪЗЛОЖИТЕЛ** и **ИНВЕСТИТОР** на тази поръчка е „Асарел-Медет” АД, гр. Панагюрище.

1.4. Седалището на **ВЪЗЛОЖИТЕЛЯ** е площадка „Асарел”, гр. Панагюрище.

1.5. Предмет на поръчката е да се определи надежден ГЛАВЕН **ИЗПЪЛНИТЕЛ**, който при условията на настоящата документация да извърши всички строително - ремонтни работи от изпълнението на ***ОБЕКТ:*** **„Събиране и депониране на почвен материал в района на Западно насипище“.**

1.6. Изборът се провежда между определен кръг предварително поканени потенциални изпълнители и всяка фирма проявила интерес към поканата отправена по Интернет, публикувана на <http://www.asarel.com>.

**2. Съществуващо положение**

Площадката на Минно-обогатителния комплекс „Асарел-Медет“ АД, включваща открития рудник АСАРЕЛ и действащото Западно насипище.

Площите в основата на Западно насипище са със сменено предназначение земи от държавен горски фонд, които са заети предимно с габър, дъб и бук. След обеззалесяването им се преминава към дейностите по събиране и депонирне на богатия на хумус почвен материал, който в последсвие се използва при рекултивацията на нарушените терени.

Дебелината на изземвания слой хумус варира от 0,10 до 0,40 м. Зони с дебелина по малка от 10 см не се предвижда да се изземват, тъй като икономически е неоправдано. Данните са взети от Работен проект за изземване на хумус от терените на обекти: „Хвостохранилище Люляковица“ и „Западно насипище“ на фирма „Минпроект“ ЕАД от 2012 г.

Предвид пресечения терен, дерета и стръмни участъци е необходимо да се направят пътища и подходи за извоз на събрания и натоварен почвен материал до предварително посочени депа.

**3. Изисквания за същността /цел/, съдържанието /предмет/ и особеностите на услугата. Технически спесификации.**

* 1. **Същност /цел/ на услугата:**

Целта на услугата е да се събере и оползотвори богатия на хумус почвен материал от площите, които ще се засегнат от дейности по надграждане на Западно насипище, като в впоследтсвие се използва за рекултивация на нарушени терени.

* 1. **Съдържание /предмет/ на услугата:**

Предмет на настоящата поръчка представлява Извършване на минно-технически дейности за събиране на почвения материал от землището непосредствено до Западно насипище.

* 1. **Обхват, обем и особености на услугата – Съгласно обобщена количествена сметка, която се прилага към настоящата документация – /Приложение №1/**

Пълно техническо описание, включително обособените позиции.

Обект „ Събиране и депониране на почвен материал в района на Западно насипище” обхваща дейностите, които са включените в Количествено Стойностна сметка с твърди ед. цени ПРИЛОЖЕНИЕ № 1. Предвидените площи за събиране на хумус са съгласно „Схема на площите за освобождаване на хвостохранилище Люляковица през 2025 год. и участък рудник Асарел“ - ПРИЛОЖЕНИЕ №2.

Възложителят запазва правото си да извършва промени на параметри и количества на договорените видове работи, като настъпилите изменения ще бъдат вписани в заповедната книга на обекта. промените могат да бъдат продиктувани от забава при изпълнението на дърводобивните дейности за освобождаване на терени, както и от прогнозното количество почвени материали за добив от тях.

**3.3.1. Обхват на строително-ремонтните работи за обекта**

За реализиране целите на задачата е необходимо да се изпълнят следните дейности:

* изкореняване на дънери и разчистване на терени в района отреден за хумусосъбиране;
* събиране на хумус;
* натоварване на хумус на транспорт;
* транспортиране на хумус до депо при средно транспортно разстояние за общото количество до 7 км.;
* разриване на хумус с булдозер на табан и оформянето на насипището за хумус, така че да осигури неговият стабилитет при проливни дъждове;
* направа и поддръжка на пътища и подходи за извоз на хумус.
* поддръжка на пътя до хумусното депо (опесъчаване, луга, оросяване, пристъргване). При неспазване на ежедневната поддръжка на пътя Възложителя има право да прекрати едностранно действието на договора с бъдещия изпълнител.

Хумусният материал да се депонира на табан, който е определен от Възложителя.

Прогнозните количества почвен материал /хумус/ от предвидените площи са до 8 800 м3, като в деретата мощността на хумусния пласт е по-голяма от тази по склоновете – Приложение № 2.

**В единичните цени за изпълнението на задачата да се заложат гореописаните операции, включително и тези които не са предвидени, но необходими за качественото изпълнение на задачата.**

**В хода на изпълнение на обекта Възложителят запазва правото си за промяна на обема и обхвата на всички видове работи**.

**ИЗПЪЛНИТЕЛЯТ** да се съобрази с изискванията касаещи необходимия обем и вид СРР и засягащи специфичните условия на работа, както и със съществуващите съоръжения и такива, предвидени за строителство по утвърдени проекти, по които се работи на обекта. Строително-ремонтните работи да се извършат, съгласно действащите български стандарти, нормативи, правилници и инструкции за безопасна работа и екологични норми.

Начина на приемане на строително-ремонтните работи e описан в т. 3.5.

* 1. **Качествени изисквания към услугата, материали за изпълнение**

За изпълнение на задачата няма да се използват допълнителни видове материали освен тези, които са предоставени от „Асарел- Медет” АД - в района на обекта.

* 1. **Контрол по изпълнението и критерии за приемане на извършената работа**

 При стартиране на задачата ВЪЗЛОЖИТЕЛЯ дава граница на парцелите, местата, от които ще се събира хумус, и местоположението на депото, на което ще се съхранява. При запълване вместимостта на съществуващото депо, Възложителят ще определи място за изграждане на нов табан;

 В зоната на депониране се извършва първоначално геодезическо заснемане с цел при последващо заснемане да се определят обемите извършена работа от Изпълнителя;

 Изпълнителят подсигурява технически ръководител и собствен геодезист, които ще контролират изпълнението на задачата;

 В края на всеки месец, между 20-то и 30-то число, **ИЗПЪЛНИТЕЛЯТ** изпраща покана към звено „Маркшайдерство” на отдел „МИ” на „Асарел- Медет” АД, за извършване на замер за определяне обема извършена работа в м3. Геодезическата снимка е основание за разплащане;

 Предаването на извършените СРР се извършва с двустранен констативен приемо-предавателен протокол, подписан от упълномощени представители на двете страни, в който се описват изпълнените видове работи, количества и стойност;

 Контролът по изпълнение на строителството ще се осъществява от ВЪЗЛОЖИТЕЛЯ или от негов упълномощен представител, наречен Инвеститорски контрол, и се отнася за всички дейности, предмет на Договора;

 Приемането на всеки етап от обекта ще се извършва от комисия в състав определен от страна на ВЪЗЛОЖИТЕЛЯ, в присъствие на техническия ръководител и геодезиста от страна на ИЗПЪЛНИТЕЛЯ;

При работа на повече от една фирма на обекта, границите на отделните фирми се отлагат от звено „Маркшайдерство” на отдел „МИ” на „Асарел- Медет” АД. Всички изпълнени обеми работа извън посочените граници за определена фирма си остават за сметка на фирмата.

* **ВЪЗЛОЖИТЕЛЯТ** има право да посещава площадката на СРР на обекта по всяко едно време, с цел контрол качеството на изпълнение.
* Съгласно ЗУТ Чл. 170. (1) (Изм. - ДВ, бр. 65 от 2003 г.) всички обстоятелства, свързани с обекта, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори;
* **ИЗПЪЛНИТЕЛЯТ** подсигурява технически ръководител, координатор по БЗР, координатор по управление на отпадъците и собствен геодезист, които ще контролират изпълнението на задачата;
* Предаването на извършените СРР се извършва с подписан от **ИЗПЪЛНИТЕЛ** и **ВЪЗЛОЖИТЕЛ** чрез упълномощени от тях представители двустранен констативен приемо-предавателен протокол, в който се описват подробно изпълнените видове работи и количества;
* Приемането на всеки етап от обекта ще се извършва от комисия в състав, определен от **ВЪЗЛОЖИТЕЛЯ**, в присъствие на техническия ръководител и геодезиста на **ИЗПЪЛНИТЕЛЯ**;
* Изпълненият обем СРР, подлежащи на заплащане ще се отчита и заплаща въз основа на следните документи:
	+ количествено-стойностна сметка (протокол за установяване и заплащане на извършените видове СРР) с натрупване от началото на изпълнението, подписана от представители на **ВЪЗЛОЖИТЕЛЯ** и **ИЗПЪЛНИТЕЛЯ**;
	+ подробна количествена сметка и екзекутивни чертежи с точни данни и размери на изпълнените работи към всеки протокол за установяване и заплащане на извършените видове СРР, подписана от представители на **ВЪЗЛОЖИТЕЛЯ** и **ИЗПЪЛНИТЕЛЯ** на база приложени документи обезпечаващи качеството;
	+ протоколи за приемане на скрити работи (задължително придружени със снимков материал с обозначен мащаб) и други изискуеми документи по образци съгласно Наредба №3/31.07.2003 г. за съставяне на актове и протоколи по време на строителството и изискванията на ПИПСМР, заверени от **ВЪЗЛОЖИТЕЛЯ**;
	+ анализи за единичните цени на изпълнените СРР, които не са определени в КСС, приложена към Договора;
	+ искане за плащане (сметка обр. 22);
	+ при непредставяне на някой от изредените документи не следва да бъде извършено разплащане на актуваните СРР;
* **ИЗПЪЛНИТЕЛЯТ** е длъжен да актува само, изцяло завършени на 100% и годни за приемане СРР;
* В срок от 7 (седем) работни дни след получаване на уведомителното писмо и документите за доказване и актуване на извършените СРР, **ВЪЗЛОЖИТЕЛЯТ** е длъжен да направи оглед на представените за приемане СРР и ги приеме (ако следва) или да разпореди поправянето им чрез мотивирано предписание, след което да направи необходимите корекции на документите и да ги подпише. За доказване приемането на етапа СРР се съставя двустранно подписан приемо-предавателен протокол;
* Разплащането на изпълнените работи ще се извършва по стойността на подписания протокол за установяване и заплащане на извършените видове СРРпо условията на Договора;
* Качеството на изпълнените СРР и измерването им се извършва съгласно изискванията на Правила за изпълнение и приемане на СМР (ПИПСМР);
* Некачествено извършените работи извън нормативите на ПИПСМР и изискванията в работния проект не се заплащат от **ВЪЗЛОЖИТЕЛЯ**, поправят се или се разрушават за сметка на **ИЗПЪЛНИТЕЛЯ**, след съставяне на двустранен протокол за некачествено извършени работи.
* Всички обстоятелства, свързани с обекта, като предаване и приемане на строителната площадка, СРР подлежащи на закриване, междинни и заключителни актове за приемане и предаване на СРР и други, се документират от представителите на страните по сключените договори.
* Задачата приключва с утвърждаване от Изпълнителния директор на Възложителя на Окончателен Приемо-предавателен протокол за обект: „Събиране и депониране на почвен материал в района на Западно насипище”.
* Окончателният приемо-предавателен протокол се съставя и подписва при следните условия:

§1. След завършването на изпълнението на възложените работи, Изпълнителят уведомява писмено Възложителя. За приемане на извършените работи Възложителят ще назначи комисия, която да извърши преглед на състоянието на обекта. В комисията ще бъдат поканени представители на Изпълнителя и на Възложителя.

§2. Комисията, назначена от Възложителя, в едноседмичен срок, ще изготви доклад за своята работа и за констатираните от нея дефекти на обекта, произтичащи от работата на Изпълнителя или за липсата на такива.

§3. В случай, че комисията не констатира дефекти, произтичащи от работата на Изпълнителя, се подписва протокола по т.2.

§4. Ако комисията е констатирала дефекти, произтичащи от работата на Изпълнителя, той ще отстрани тези дефекти за своя сметка. След отстраняването на дефектите следва да бъде подписан протокола по т.2.

§5. Окончателния приемо-предавателен протокол (ОППП) се подписва независимо от останалите документи, които следва да бъдат съставени и подписани по реда на «Наредба №3/2003г. на МРРБ за съставяне актове и протоколи по време на строителството».

* 1. **Здраве и безопасност при работа и пожаробезопасност**

При изготвяне на своите оферти кандидатите следва да включат в тях разходи за изготвяне на ПБЗ и ППБ.

При изпълнението на СРР стриктно да се спазват действащи нормативни документи по осигуряване на здраве и безопасност при работа. Да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПБ.

Стриктно да се спазват всички действащи нормативни документи по осигуряване на здраве и безопасност при работа и да се изпълняват предписанията в ПБЗ и на координаторите и инспекторите по ЗБР на **ВЪЗЛОЖИТЕЛЯ**.

Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.

* 1. **Охрана**

Бъдещият **ИЗПЪЛНИТЕЛ** организира охрана на обекта и временното селище за периода на изпълнение на СРР.

* 1. **Управление на строителните отпадъци**

Строителните отпадъци да се извозват на регламентираните сметища.

При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт.

1. **Технически спесификации**
	1. **Месторазположение и функционални характеристики за обекта:**

Във връзка с предмета на услугата, към настоящата документация **ВЪЗЛОЖИТЕЛЯТ** предлага следните приложения, с които определя работните характеристики на очаквания обем и обхват на дейностите за реализиране на Обекта.

**4.2.** В **Приложение №2** – е определено месторазположението на предвидените площи за събиране на хумус и площадката за депониране.

**4.3.** **Приложение №1** – „ТЕХНИЧЕСКА СПЕСИФИКАЦИЯ за обекта”- количествена сметка, която следва да бъде остойностена от кандидатите на база техния професионален фирмен опит, и следвайки конюнктурата на пазара в строителния бранш в момента. При това трябва да бъдат спазвани законовата нормативна уредба, технически изисквания и условия в строителството и нормативните изисквания за опазване на околната среда. В единичните цени да бъдат отчетени инфлационни и други процеси, влияещи пряко върху формирането им, да бъдат интегрирани всички операции, гарантиращи качество на изпълнение като така оферираните цени ще остават твърди за целия период на строителство.

**4.4.** Справка за ценообразуващи параметри – **Приложение** **№3**, при които ще се изготвят анализните цени на всички допълнително възникнали и възложени видове работи.

**4.5.** **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.

При попълването на тези приложения кандидатите да отчетат следната **етапност** при сроковете за реализация на СРР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта  | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на СРР  |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските СРР – при следните условия за организиране на работния режим:

√ двусменен 16-часов работен ден;

√ непрекъснат работен режим /без прекъсване в почивни дни/.

- ПЕРСОНАЛЪТ- брой технически и работнически състав, който ще бъде ангажиран за изпълнението на СРР на обекта при горепосочените работни условия;

- Краен срок за предаване на обекта (като условна дата).

**ИЗПЪЛНИТЕЛЯТ** да даде срок за изпълнение на СРР за обекта в календарни дни за пълния обем КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

**4.6.** Кандидатите при разработване и подаване на офертите трябва задължително да декларират чрез подписване и подпечатване на декларация – **Приложение** **№9**, че задълбочено са проучили техническите спесификации.

**4.7.** Проекто - договор за СРР– **Приложение** **№10**. Това приложение няма да се попълва от кандидатите. Те само **парафират и подпечатват всяка страница** от предложената форма, с което удостоверяват, че са запознати и съгласни с всички клаузи по проектодоговора.

В случай че участникът има бележки или допълнения към проектодоговора, той ги представя отделно като свое приложение към офертата си, в плика с надпис „ТЕХНИЧЕСКО ПРЕДЛОЖЕНИЕ”. Бележки към проекто-договора **НЯМА** да се приемат в последващи етапи от проучването.

**4.8.** Декларация за срок на валидност на предложението – **Приложение** **№11**. - В това приложение участниците декларират срока на валидност на офертното предложение, който не трябва да бъде по-малък от 120 календарни дни. ВЪЗЛОЖИТЕЛЯТ има право да поиска удължаване на валидността от класираните участници до датата на сключване на договор за изпълнение.

**4.9.** Декларация за подизпълнители – **Приложение** **№13**. В това приложение кандидатът посочва дали възнамерява да ползва или да не ползва подизпълнители, като в случай че ползва за тях се посочва:

1. Име и място на регистрация по ТЗ на фирмата.

2. По коя част от Подобекта ще работи подизпълнителя.

3. Да се приложат необходимите декларации за подизпълнителя.

4. Да се приложи декларация в свободен текст от подизпълнителя, че е запознат и дава своето писмено принципно съгласие да изпълни конкретната част. Ако подизпълнителя не е запознат с конкректната част за която ще бъде ползван, го отразява в своята декларация.

**Документи, които се представят от кандидатите за техни подизпълнители:**

- посочените по-горе две Декларации – първата по **Приложение № 13** и втората – в свободен текст от Подизпълнителя.

- Към V.2. Документи по ЧАСТ ПЪРВА «Техническо предложение»:

- Декларации по част ІІ.1.3 т.6., респ.т.8. /за чуждестранни лица/ по Приложения образец **№ 12-2 и № 12-3**.

- Административни сведения за кандидата – адрес, телефон, факс, e-mail – по **Приложение образец №12-1**.

- Удостоверение за актуално състояние на кандидата.

- Справка за налична собствена строителна механизация и автотранспорт / не е задължителна/

- Копие от документ за регистрация в Централния професионален регистър на строителите /ЦПРС/

Оферентите трябва да знаят, че в договора с бъдещия **ГЛАВЕН ИЗПЪЛНИТЕЛ** ще има клауза, че той отговаря за работата на ПОДИЗПЪЛНИТЕЛИТЕ като за своя.

**4.10.** Управление на строителните отпадъци - кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение** **№16**, че при изпълнение СРР на обекта ще спазват действащата нормативна уредба и изискванията към строителната организация за управление на строителни отпадъци /СО/. Всички разходи свързани с управление на отпадъците да се предвидят от оферентите като интегрирани такива в отделните цени за видовете СРР по **Приложение № 1.**

**4.11.** Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията - **Приложение** **№17.**

***ЧАСТ ІІ. ИЗИСКВАНИЯ КЪМ КАНДИДАТИТЕ***

При изготвяне на предложението за участие в офертното проучване поканения кандидат следва да се придържа стриктно към обявените от **Възложителя** условия.

**ІІ.1. Условия за участие**

**1. Възложителят** има изискване за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица. Новосъздаденото сдружение е обвързано от офертата, подадена от обединението.

**2.** В процедурата не може да участва кандидат, който е:

**(1)** лишен от правото да упражнява търговска дейност;

**(2)** осъден с влязла в сила присъда, освен ако е реабилитиран, за:

престъпление против финансовата, данъчната или осигурителната система, включително изпиране на пари; за подкуп по чл. 301-307 от Наказателния кодекс; участие в организирана престъпна група;

**(3)** осъден с влязла в сила присъда за престъпления против собствеността или стопанството;

**(4)** обявен в несъстоятелност или е в открито производство по обявяване в несъстоятелност;

**(5)** в производство по ликвидация или се намира в подобна процедура съгласно националните закони и подзаконови актове;

**(6)** лишен от правото да упражнява определена професия или дейност съгласно законодателството на държавата, в която е извършено нарушението;

**(7)** има парични задължения към държавата или към община по смисъла на чл.162, ал.2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която кандидатът или участникът е установен.

**3.** Изискванията по т.ІІ.1.2. (2), (3), (6) и (7) се отнасят за управителите или за членовете на управителните органи на кандидатите или участниците, а в случай че членове са юридически лица – за техните представители в съответния управителен орган.

**4.** Когато кандидатът или участникът предвижда участието на подизпълнители при изпълнение на поръчката, изискванията по т.2. и т.3. по-горе се прилагат и за подизпълнителите.

**5.** При подаване на заявлението за участие или офертата кандидатът или участникът удостоверява липсата на обстоятелствата по **т.ІІ.1.2.** с **декларация.**

**6.** При подписване на договора за строителство участникът, определен за **ИЗПЪЛНИТЕЛ**, е длъжен да представи **документи от съответните компетентни органи** за удостоверяване липсата на горните обстоятелствата.

**7.** Не може да участва в процедура за възлагане на настоящата поръчка чуждестранно юридическо лице, за което в държавата, в която е установено, е налице някое от обстоятелствата по **т.ІІ.1.2.** по-горе.

**Възложителят** има право да изиска от всеки кандидат или участник да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон.

**ІІ.2. Специфични изисквания към кандидатите**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СРР в Приложение №1.

**ІІ.3. Оглед на строителната площадка**

Извършването на оглед на обекта е задължително условие за участие в офертното проучване. Оферентите да представят декларация за оглед на строителната площадка *(***Приложение №14***)*. По време огледа на обекта оферентите ще получат допълнителни пояснения и информация, които са важни за изготвяне на тяхното офертно предложение.

**Забележка:** На оферентите ще бъде осигурен достъп до обекта. Огледи на площадката могат да се правят всеки работен ден от 8,30 до 15,00ч. до датата, определена за представяне на офертите, след **задължително** предварително съгласуване за деня на посещението на телефоните за контакти.

**ЧАСТ ІІІ. РАЗХОДИ ЗА УЧАСТИЕ В ПРОЦЕДУРАТА**

Разходите свързани с подготовката и представянето на офертните предложения са за сметка на кандидатите.

**ЧАСТ ІV. ГАРАНЦИИ**

**ІV.1. Гаранция за „Добро изпълнение”**

1. Възложителят ще удържа по 5 % от всяко текущо плащане за извършените дейности при актуването на извършените работи като Гаранция за „добро изпълнение”.

3. Освобождаване на Гаранцията за „Добро изпълнение”:

3.1. **ВЪЗЛОЖИТЕЛЯТ** освобождава задържаната сума като Гаранция за „Добро изпълнение”, без да дължи лихви за периода, през който същата законно е престояла при него, при следните условия:

- След завършването изпълнението на целия обект в 90-дневен срок от утвърждаване на окончателен предавателно-приемен протокол.

**ІV.2. Гаранционни срокове – не се предвиждат**

**ЧАСТ V. СЪДЪРЖАНИЕ НА ОФЕРТНОТО ПРЕДЛОЖЕНИЕ**

1. **Общи условия**
	1. Всеки кандидат следва да представи само едно свое офертно предложение.
	2. Предложението трябва да е написано четливо, да няма механични и други явни поправки по него.
	3. Офертното предложение трябва да бъде съставено от две части – Част първа "ТЕХНИЧЕСКО ПРЕДЛОЖЕНИЕ" и Част втора " ЦЕНОВО ПРЕДЛОЖЕНИЕ ".

**2. ЧАСТ ПЪРВА „Техническо предложение”, в това число:**

1. **Приложение №5** – Пакет условия, свързани със срока за изпълнение на обекта – **Приложение №6** – „Общ срок за изпълнение на обекта”, съгласно указанията в Част І, т.4.6.

2. **Приложение №8** – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.

3. Декларация, надлежно оформена по **Приложение №9**.

4. Проект на договор – **Приложение №10**.

5. Декларация за срок на валидност на предложението – **Приложение №11**.

6. Административни сведения за кандидата – адрес, телефон, факс, e-mail – по **Приложение № 12-1**.

7. Декларации по част ІІ.1.3 т.6., вкл. и за чуждестранни лица, по **Приложения №12-2 и № 12-3**.

8. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта, съгласно указанията в Част І, т. 4.11.

Документите, които се представят от кандидатите за техни подизпълнители са описани в Част І, т.4.10.

9. Декларация за извършен оглед от страна на кандидата – **Приложение №14**.

10. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** при получаване на Работния проект на CD от **ВЪЗЛОЖИТЕЛЯ** и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.

11. Декларация за спазване на условията за управление на строителните отпадъци генерирани по време на строителството - **Приложение №16.**

12**.** Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията -**Приложение** **№17.**

13. Договор за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица, съгласно част ІІ.1., т.2.

14. Удостоверение за актуално състояние на кандидата, издадено най-много 6(шест) месеца, преди публикуване на поканата за настоящата тръжна процедура в интернет страницата на „Асарел-Медет” АД.

15. Справка за фирмата към датата на подаване на офертата на наличния средносписъчен брой на работещите във фирмата кандидат, в т.ч. /брой квалифициран работнически и ИТР персонал/.

16. Справка за налична собствена строителна механизация и автотранспорт.

17. Текстова информация за фирмата /презентация/ и автореференция.

18. Копие от документ за регистрация в Централния професионален регистър на строителите /ЦПРС/ – Удостоверение по част ІІ.1, т.1.

19. Копие от документ за наличие на системи за контрол:

Сертификати по ISO 9001:2015 за система за управление на качеството.Обхвата на сертификацията трябва да съответства на предмета на поръчката.

Сертификат ISO 14001:2015 за внедряване система за опазване на околната среда. Обхвата на сертификацията трябва да съответства на предмета на поръчката.

Сертификат ISO 45001:2018 за внедряване на система за здравето и безопасността при работа. Обхвата на сертификацията трябва да съответства на предмета на поръчката.

Сертификат ISO 50001:2018 за внедряване на система за управление на енергията. Обхвата на сертификацията трябва да съответства на предмета на поръчката.

20. Копие от документ за членства в професионални организации.

21. Копие от документ за застраховка за професионална отговорност по реда на чл. 171 ЗУТ.

22. Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния Възложител.

23. Референции (издадени през последните 3 години) и референтен лист с адреси, телефонни номера и лица за контакти от други Възложители.

24. Доказателства за търговска репутация - Копия от удостоверения от банки /издадено през настоящата година/, Счетоводен баланс, Отчет за приходите и разходите. Информация за общия оборот и оборота /обема/ на строителството и услугите, извършени от оферента през последните 2 /две/ години. както и текущ междинен финансов отчет към последното тримесечие.

**ПОЯСНЕНИЕ:** Всички описани документи, съставящи „ЧАСТ ПЪРВА”. При подаване на офертата се поставят в отделен по-малък запечатан непрозрачен плик с надпис „Техническо предложение”, който плик се поставя заедно с плика „Ценово предложение” в общ голям плик, оформен съгласно изискванията в част VІ „Оформяне и подготовка на предложението“ от настоящето Техническо задание.

**3. ЧАСТ ВТОРА „Ценово предложение”, в това число:**

1. Попълнени остойностени Технически спесификации **– Приложение №1** по приложените към документацията образци. Предложението трябва да бъде остойностено с отделни единични „твърди” цени за отделните позиции, включени в посочените приложения, които да останат такива за целия период на строителството, отчитайки инфлационни и др. процеси, влияещи пряко върху формирането им.

1.1. Справка за ценообразуващи показатели – **Приложение №3**.

2. **Приложение №4** – предлагана цена и начин на плащане, което включва две части:

2.1. Обща офертна цена за услугата, която трябва да обхваща всички преки, допълнителни и специфични разходи за изпълнението;

2.2. Условия за разплащане – размер на аванса, ако има такъв и междинни плащания.

3. Вътрешнофирмен ценоразпис на използваната механизация, като в цената на машиносмяната се интегрират всички преки, допълнителни разходи и печалба /по образец на кандидата/.

4. Всички попълнени от кандидата приложения описани в горните точки от 1 до 3 – се представят на хартиен и електронен носител /CD диск/. Таблиците, разработени в Excel по формулярите – образец на **ВЪЗЛОЖИТЕЛЯ**.

**ПОЯСНЕНИЕ:** Всички описани документи, съставляващи „ЧАСТ ВТОРА” при подаване на офертата се поставят в отделен по-малък запечатан непрозрачен плик с надпис „Ценово предложение”, който плик се поставя заедно с друг малък непрозрачен плик с надпис „Техническо предложение” съдържащ другите документи към офертата в общ голям плик, оформен съгласно указанията в част VІ „Оформяне и подготовка на предложението“ от настоящето Техническо задание.

**4. Важни условия за участниците:**

1. В отделния малък плик „Ценово предложение” – поставят се само **Приложения №1, №3 и №4** /на хартиен и електронен носител/ и вътрешнофирмения ценоразпис на мсм за ползване на механизация.

2. В отделен малък плик „Техническо предложение” се поставят всички изискуеми документи по т.2 от Част V. „Съдържание на офертното предложение“ от настоящетоТехническо задание.

3. Двата плика по т.1. и т.2 се поставят в общ голям плик.

4. При непредставяне на който и да е от указаните в Документацията документи или при непопълване на което и да е от приложенията по образец съгласно указанията за попълване, съответният участник ще бъде декласиран от по-нататъшно участие в процедурата.

5. Класирането на участниците в настоящата процедура и крайният избор на **ГЛАВЕН ИЗПЪЛНИТЕЛ** ще бъде извършено по утвърдена методика.

**5. Начин на плащане**

Плащането на цената се извършва по условията на сключения договор:

- ежемесечно, в рамките на договорения срок удължен с един месец;

- в левове по банков път;

- след изготвяне на протокол за реално извършените на обекта СРР, проверен, приет и подписан от представител на **ВЪЗЛОЖИТЕЛЯ**.

***ЧАСТ VІ. ОФОРМЯНЕ И ПОДГОТОВКА НА ПРЕДЛОЖЕНИЕТО***

Кандидатите в процедурата изготвят предложението си в един оригинален екземпляр.

Предложението на кандидата се поставят в голям непрозрачен плик, който се запечатва и надписва по следния начин:

 До Изпълнителния Директор на "Асарел-Медет" АД, 4500 гр. Панагюрище. Върху плика се поставя надпис:

ОФЕРТА за изпълнение на СРР на Обект: **„Събиране и депониране на почвен материал в района на Западно насипище“.** и Забележка: *„****Да се отвори само в присъствието на определената за целта комисия!****”*

Върху плика кандидатът поставя и надпис, съдържащ: фирма на кандидата, точен адрес за кореспонденция, телефон, факс и електронен адрес.

В големия външен плик се комплектоват: малък плик с надпис „Ценово предложение” и малък плик с надпис „Техническо предложение”.

Предложението, както и всички приложения към него, изготвени от кандидата следва да носят подписа на лицето, което го представлява по силата на съдебното решение за регистрация.

***ЧАСТ VІІ. ПРЕДСТАВЯНЕ НА ПРЕДЛОЖЕНИЕТО***

Офертата да се представи по един от следните начини:

1. В деловодството на Дружеството в непрозрачен запечатан плик, адресиран до Изпълнителния Директор на „Асарел - Медет” АД, 4500 гр. Панагюрище, с надпис:

ОФЕРТА за изпълнение на СРР на Обект: **„Събиране и депониране на почвен материал в района на Западно насипище“.**

2. По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

Предложения, получени след крайния срок за представяне, не се приемат. Не се приемат и предложения, представени в незапечатан или с нарушена цялост плик.

**Крайният срок за представяне на офертата е** до 15.30 часа на ....................

В периода на подготовка на офертата кандидатите могат да задават и в писмена форма уточняващи въпроси на лицето за връзка, посочено в поканата за оферта, но не по-късно от 3 (три) дни преди изтичане на крайния срок за предаване на офертите.

**До изтичане на срока за подаване на предложенията всеки кандидат може да промени, допълни или оттегли предложението си.**

***ЧАСТ VІІІ. РАЗГЛЕЖДАНЕ, ОЦЕНКА И КЛАСИРАНЕ НА ПРЕДЛОЖЕНИЯТА***

1. **Отваряне и разглеждане на предложенията**

Отварянето и разглеждането на предложенията ще се извърши на закрито заседание в 10 (десет) дневен срок след крайната дата на предаване на предложенията в "Асарел-Медет" АД, гр. Панагюрище от комисия, чийто състав ще бъде обявен със Заповед на Изпълнителния Директор.

При отварянето на пликовете комисията прави преглед и проверява съответствието на предложенията с предварително обявените условия в Техническото задание спрямо:

* 1. Част V, VІ и VІІ.

1.2. Проверка за пълнотата на представените документи по Част V т. 2 (Част ПЪРВА "ТЕХНИЧЕСКО ПРЕДЛОЖЕНИЕ"), начина на попълването на образците и формата, в която са представени всички други технически документи (извън образците).

1.3. При установено от комисията съответствие на документите от ТЕХНИЧЕСКИТЕ ПРЕДЛОЖЕНИЯ спрямо предварителните изисквания, фирмите продължават своето участие.

1.4. Ако при така направения преглед комисията констатира допуснати пропуски от някоя от фирмите в техническите им предложения, то съответната фирма автоматично се декласира от по-нататъшно участие, както предварително е обявено в Част V, т. 4.4. и ценовата оферта не се отваря.

1. **Оценяване и класиране**
	1. Класирането на предложенията се извършва по комплексна методика за оценка на предложенията съобразно одобрените критерии.
	2. Комисията оценява и класира кандидатите съгласно изискванията на политиката на Дружеството по оценка и подбор на доставчици на стоки и услуги:
		1. След като Комисията е приключила работата си по Част VІІІ, т. 1, тя прави Техническа оценка по методика за оценка на предложенията и класиране на техническите предложения на участниците, допуснати до по-нататъшно участие.
		2. Комисията пристъпва към отваряне на "ЦЕНОВИТЕ ПРЕДЛОЖЕНИЯ", прави преглед за пълнотата на попълването им спрямо съответните приложения - образци към офертната документация. Прави се сравнителна таблица и анализ на офертните ценови предложения.

При проверката за съответствие се съблюдават следните условия:

- При установено от комисията съответствие на документите от Ценовите предложения спрямо предварителните изисквания, фирмите продължават своето участие с оценка по комплексна методика.

- Ако при направения преглед комисията констатира допуснати пропуски от фирмите при представянето на ценовите им предложения, то съответната фирма автоматично се декласира от по-нататъшно участие, както предварително е обявено в Част V т.4.

- Комисията прави „Финансова оценка” на Ценовите предложения на допуснатите фирми по определена методика на **ВЪЗЛОЖИТЕЛЯ** .

- Класирането по Методиката завършва с извършване на Комплексна оценка, въз основа на която в десетдневен срок след отваряне на предложенията Комисията класира по низходящ ред кандидатите в процедурата.

1. **Протокол за разглеждане, оценяване и класиране**

Комисията съставя Протокол за разглеждане, оценяване и класиране на офертните предложения, който съдържа:

* 1. Състав на комисията;
	2. Списък на подадените предложения;
	3. Списък на предложенията, отстранени от процедурата;
	4. Резултатите от разглеждането на отделните предложения;
	5. Становища на участниците в комисията;
	6. Класиране на предложенията.

Комисията приключва своята работа с подписването на този Протокол.

Протоколът с всички приложения към него и офертите на всички участници, се предават на Изпълнителният директор на "Асарел-Медет" АД за окончателно РЕШЕНИЕ относно избор на **ИЗПЪЛНИТЕЛ** на услугата.

1. **Обявяване на резултатите от проведената процедура**

В срок от десет (10) дни от подписване на протокола за разглеждане на предложенията Изпълнителният Директор на "Асарел-Медет" АД, гр. Панагюрище като **ВЪЗЛОЖИТЕЛ** посочва в свое РЕШЕНИЕ кандидата, класиран на първо място и определя същия за **ИЗПЪЛНИТЕЛ** на обекта. Кандидатите се уведомяват писмено за резултатите от оценяването и решението на **ВЪЗЛОЖИТЕЛЯ** в пет (5) дневен срок след приключване на процедурата по избор на **ИЗПЪЛНИТЕЛ**.

 Всички материали от проведената процедура се съхраняват в "Технически архив" на дружеството.

***ЧАСТ ІХ. СКЛЮЧВАНЕ НА ДОГОВОР***

Договорът за изпълнение на СРР на обекта ще бъде сключен с кандидата, избран за **ИЗПЪЛНИТЕЛ**, в 15-дневен срок от решението на ИД за определянето му и срещу представени от страна на **ИЗПЪЛНИТЕЛЯ** документи по Част ІІ "Изисквания към кандидатите" от настоящата Документация.

При отказ на кандидата, определен за **ИЗПЪЛНИТЕЛ**, да сключи договор "Асарел-Медет" АД предлага договора да бъде сключен със следващия класиран кандидат.

Договорът не се сключва при съществена промяна в обстоятелствата, включително при невъзможност да се осигури финансиране за изпълнението на услугата по причини, които **ВЪЗЛОЖИТЕЛЯТ** не е могъл да предвиди.

Обръщаме внимание, че създадения ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

Настоящето Техническо задание ще бъде публикувано в интернет страницата на „Асарел - Медет” АД.

За контакти: „Асарел – Медет” АД;

1. Инвеститорски контрол – инж. Христина Кроснарова, тел: 0357/60210 вътр. 632, e-mail: hkrosnarova@asarel.com

***ЧАСТ XІІ.ПРИЛОЖЕНИЯ***

1.Приложение №1 – „Техническа спецификация за обекта” – обобщена количествена сметка.

2.Приложение №2 – Ситуационна схема

3.Приложение №3 – Справка за ценообразуващи показатели.

4.Приложение №4 – Предлагана обща офертна цена и начин за разплащане.

5.Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.

6.Приложение №6– Общ срок за изпълнение.

7.Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.

8.Приложение №9 – Декларация за задълбочено проучване на техническите спесификации, за спазване на стандартите по техническите спесификации и задължение за представяне на доказателства за съответствие на вложените продукти или услуги със съответните стандарти.

9.Приложение №10 – Проекто-Договор за строителство.

10.Приложение №11 – Декларация за срок на валидност.

11.Приложения №12 – /12-1, 12-2 и 12-3/ – „Административни сведения”. и Декларации за отсъствие на обстоятелства по раздел ІІ, част ІІ.1., т.2.

12.Приложение №13 – Образец на Декларация за Подизпълнители.

13.Приложение №14 – Декларация за оглед на площадката.

14.Приложение №15 – Образец на Декларация за конфиденциалност.

15.Приложение №16 – Декларация за управление на строителните отпадъци

16.Приложение №17 – Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията.